

|  |
| --- |
| NÁVRH |
| UZNESENIE VLÁDY SLOVENSKEJ REPUBLIKY |
| |  | | --- | | **č. ...** | | z ... | |
| |  | | --- | | **k návrhu nelegislatívneho všeobecného materiálu Návrh na uzatvorenie Protokolu o pristúpení k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Ekvádoru** | |

|  |  |
| --- | --- |
| Číslo materiálu: |  |
| Predkladateľ: | minister hospodárstva Slovenskej republiky |

**Vláda**

|  |  |  |
| --- | --- | --- |
| **A.** | **súhlasí** | |
|  | A. 1. | s návrhom na uzatvorenie Protokolu o pristúpení k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Ekvádoru (ďalej len „protokol“), |
|  | A. 2. | s predbežným vykonávaním protokolu; |
| **B.** | **odporúča** | |
|  | **prezidentovi SR** | |
|  | B. 1. | ratifikovať podpísaný protokol po vyslovení súhlasu Národnej rady SR, |
|  | B. 2. | vysloviť súhlas s predbežným vykonávaním protokolu; |
|  | | |
|  | **Národnej rade SR** | |
|  | B. 3. | vysloviť súhlas s protokolom a rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy SR prednosť pred zákonmi; |
| **C.** | **poveruje** | |
|  | **predsedu vlády** | |
|  | C. 1. | predložiť protokol Národnej rade SR na vyslovenie súhlasu a na rozhodnutie, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi; |
|  | **ministra hospodárstva** | |
|  | C. 2. | odôvodniť návrh na vyslovenie súhlasu s protokolom v Národnej rade SR; |
| **D.** | **ukladá** | |
|  | **ministrovi hospodárstva** | |
|  | D. 1. | požiadať ministra zahraničných vecí a európskych záležitostí vykonať príslušné opatrenia spojené s predbežným vykonávaním protokolu a opatrenia spojené s nadobudnutím platnosti protokolu pre SR, |
|  |  | *do 31. decembra 2017* |
|  | D. 2. | požiadať ministra zahraničných vecí a európskych záležitostí zabezpečiť uverejnenie oznámenia o predbežnom vykonávaní protokolu a oznámenia o publikovaní protokolu v Úradnom vestníku EÚ v Zbierke zákonov SR. |
|  |  | *do 31. decembra 2017* |

|  |  |
| --- | --- |
| **Vykonajú:** | predseda vlády  minister zahraničných vecí a európskych záležitostí  minister hospodárstva |
|  |  |
| **Na vedomie:** | prezident SR  predseda Národnej rady SR |

**Návrh**

**UZNESENIE**

**NÁRODNEJ RADY SLOVENSKEJ REPUBLIKY**

**z .............................**

k návrhu na vyslovenie súhlasu Národnej rady Slovenskej republiky s Protokolom o pristúpení k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Ekvádoru

**Národná rada Slovenskej republiky**

podľa čl. 86 písm. d) Ústavy Slovenskej republiky

A. vyslovuje súhlas

s Protokolom o pristúpení k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Ekvádoru

**a**

**B. rozhodla, že**

ide o medzinárodnú zmluvu, ktorá má podľa článku 7 ods. 5 Ústavy Slovenskej republiky prednosť pred zákonmi.

**PREDKLADACIA SPRÁVA**

           Návrh na uzavretie Protokolu o pristúpení k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Ekvádoru (ďalej len „Protokol“) predkladá Ministerstvo hospodárstva SR (ďalej len „MH SR“) ako iniciatívny materiál.

           Rokovania medzi EÚ a krajinami Andského spoločenstva národov o mnohostrannej obchodnej dohode (ďalej len „Dohoda o obchode“) sa začali v januári 2009. V tom čase Bolívia zaujala k novému formátu rokovaní veľmi kritický postoj a neprejavila žiadny záujem zúčastniť sa. Nové rokovania sa preto začali len s Kolumbiou, Ekvádorom a Peru. Ekvádor sa po štyroch kolách prestal zúčastňovať rozhovorov a využíval všeobecný systém colných preferencií (GSP+). Naopak rokovania s Peru a Kolumbiou boli úspešne ukončené v marci 2010. Po fáze právneho preskúmania bolo znenie Dohody o obchode podpísané s Kolumbiou a Peru 26. júna 2012. Dohoda s Peru sa predbežne uplatňuje od 1. marca 2013 a s Kolumbiou od 1. augusta 2013.

            Vzhľadom na článok 329 Dohody o obchode medzi EÚ a Kolumbiou a Peru, kde je uvedené, že zmluvnými stranami tejto dohody sa môžu stať aj ďalšie členské krajiny Andského spoločenstva, prejavil Ekvádor v roku 2013 záujem o obnovenie rokovaní. V januári 2014 sa uskutočnilo prvé kolo negociácií o pristúpení Ekvádora k Dohode o obchode. Rokovania boli ukončené už v júli 2014. V súlade s článkom 329 ods. 4 a poznámkou pod čiarou 89 Dohody o obchode výbor zriadený v rámci tejto dohody schválil Protokol o pristúpení Ekvádoru na svojom zasadnutí 8. februára 2016. Dňa 15. apríla 2016 Európska komisia (ďalej len „EK“) predložila Rade EÚ (ako aj Európskemu parlamentu) úplné znenie návrhu Protokolu. Následne v priebehu apríla/mája 2016, bol balík návrhov EK prerokovaný a dňa 1. júna 2016 schválený vo Výbore pre obchodnú politiku a zaslaný na preklad do všetkých oficiálnych jazykov EÚ. Protokol bol oficiálne podpísaný všetkými zmluvnými stranami dňa 11. novembra 2016 a Európsky parlament udelil súhlas s Protokolom dňa 14. decembra 2016.

            Na základe splnomocnenia prezidentom Slovenskej republiky podpísal Protokol za Slovenskú republiku (ďalej len „SR“) minister hospodárstva P. Žiga. Takýto podpis však neznamená konečný súhlas SR s tým, že bude zmluvou viazaná. Vzhľadom na to, že v dostatočnom predstihu nebolo k dispozícii oficiálne znenie textu Protokolu v slovenskom jazyku, a tiež krátkosť času poskytnutého členským štátom EÚ na prípravu podpisu, nebolo možné prerokovať Protokol vo vláde SR ešte pred jeho podpisom. V súlade s čl. 3 odst. 3 Pravidiel pre uzatváranie medzinárodných zmlúv a zmluvnú prax je preto Protokol predložený na rokovanie vlády SR po jeho podpise.

            Protokolom sa EK podarilo dosiahnuť ciele uvedené v smerniciach na rokovania, najmä odstrániť vysoké colné sadzby, riešiť technické prekážky obchodu, liberalizovať trhy so službami, ochraňovať významné zemepisné označenia EÚ, otvoriť trhy verejného obstarávania, zahrnúť záväzky v oblasti presadzovania pracovných a environmentálnych noriem a poskytnúť účinné a rýchle postupy na urovnávanie sporov. Výsledná dohoda sa vo významnej miere dostala nad rámec záväzkov Svetovej obchodnej organizácie (ďalej len „WTO“) a zabezpečuje rovnaké podmienky, aké majú konkurenti v tomto regióne.

            Pristúpením Ekvádoru k existujúcej Dohode o obchode s Kolumbiou a Peru sa taktiež posilňuje právny rámec pre obchodné vzťahy EÚ s touto krajinou a uľahčuje sa vzájomný obchod a investície. Ekvádor sa tým takisto začleňuje do režimu spoločných pravidiel a inštitúcií zriadených Dohodou o obchode. Pristúpenie k tejto dohode bude okrem toho predstavovať pre Ekvádor príležitosť vykonať hospodárske reformy a snahy o integráciu do globálnej ekonomiky, zvýšiť blahobyt a upevniť rast v záujme zlepšenia životných podmienok svojich občanov.

            V Protokole sú obsiahnuté národné záujmy SR, a to najmä vo vzťahu ku kľúčovým odvetviam nášho priemyslu (automobilový sektor, elektrotechnika a chemický priemysel). V oblasti služieb a usadzovania sa, ako aj v oblasti verejného obstarávania Protokol zodpovedá cieľom Dohody o obchode s Kolumbiou a Peru.

            Protokol sa predbežne vykonáva medzi EÚ a Ekvádorom v súlade s jeho článkom 27 ods. 4 až do ukončenia postupov potrebných na nadobudnutie jeho platnosti. V dôsledku toho EÚ predbežne vykonáva ustanovenia dohody s výnimkou jej článku 2, článku 202 ods. 1 a článkov 291 a 292 v súlade s článkom 330 ods. 3 dohody až do ukončenia postupov potrebných na nadobudnutie platnosti uvedeného protokolu.

            Predkladaný protokol je podľa článku 7 ods. 4 Ústavy SR medzinárodnou hospodárskou zmluvou všeobecnej povahy a medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb, a preto podlieha pred jej ratifikáciou vysloveniu súhlasu Národnej rady Slovenskej republiky. Zároveň je dohoda medzinárodnou zmluvou podľa článku 7 ods. 5 Ústavy SR (medzinárodná zmluva, na ktorej vykonanie nie je potrebný zákon a medzinárodná zmluva, ktorá priamo zakladá práva alebo povinnosti fyzických osôb alebo právnických osôb), ktorá po ratifikácii a vyhlásení spôsobom ustanoveným zákonom, má prednosť pred zákonmi SR.

            Protokol je zmiešanou úniovou zmluvou a bol publikovaný vo všetkých jazykoch EÚ, vrátane slovenského, v Úradnom vestníku EÚ dňa 24. decembra 2016 pod číslom L356.

            Protokol má spolu s prílohami cca 1700 strán, preto sa pre účely vnútorného schvaľovacieho procesu v SR poskytuje  v elektronickej podobe.

            Predkladaný materiál nemá vplyv na rozpočet verejnej správy, na podnikateľské prostredie, sociálne vplyvy, vplyv na životné prostredie, vplyv na informatizáciu spoločnosti a vplyvy na služby verejnej správy pre občana.

            Materiál bol predmetom medzirezortného pripomienkového konania, jeho vyhodnotenie je súčasťou materiálu.

**Priebeh a výsledky rokovaní o Protokole o pristúpení Ekvádoru k Dohode o obchode medzi Európskou úniou a jej členskými štátmi na jednej strane**

**a Kolumbiou a Peru na strane druhej**

Dňa 19. januára 2009 Rada EÚ splnomocnila EK na rokovania o mnohostrannej dohode o obchode s tými krajinami Andského spoločenstva, ktoré sa stotožňujú so všeobecným cieľom uzavrieť vyváženú, ambicióznu, komplexnú dohodu spĺňajúcu požiadavky WTO. Prezidenti Kolumbie, Ekvádoru a Peru vo svojich listoch v januári 2009 adresovaných predsedovi EK J. M. Barrosovi potvrdili svoj záväzok rokovať. Bolívia zaujala k novému formátu rokovaní veľmi kritický postoj a neprejavila žiadny záujem zúčastniť sa. Nové rokovania o Dohode o obchode sa preto začali v januári 2009 medzi EÚ a Kolumbiou, Ekvádorom a Peru. Ekvádor sa po štyroch kolách prestal zúčastňovať rozhovorov a rokovania preto pokračovali iba s Peru a Kolumbiou. Rokovania sa úspešne ukončili v máji 2010 a po fáze právneho preskúmania bolo znenie Dohody o obchode podpísané 26. júna 2012. Dohoda o obchode sa s Peru uplatňuje od 1. marca 2013 a s Kolumbiou od 1. augusta 2013.

V článku 329 Dohody o obchode medzi EÚ a Kolumbiou a Peru sa uvádzajú ustanovenia, na základe ktorých sa zmluvnými stranami Dohody o obchode môžu stať ďalšie členské krajiny Andského spoločenstva. Vzhľadom na tento článok prejavil Ekvádor v roku 2013 záujem o obnovenie rokovaní. V júli 2013 sa uskutočnili technické rokovania medzi EK a Ekvádorom, ktoré sa zaoberali problematikou, či je Ekvádor schopný prijať všetky potrebné opatrenia, ktoré sú nevyhnutné pre ďalšie pokračovanie rokovaní. EK rozhodla, že Ekvádor poskytol dostatočné informácie o oblastiach (služby, verejné obstarávanie), ktoré bránili ďalšiemu pokračovaniu v rokovaniach. V januári 2014 sa uskutočnilo prvé kolo negociácií o pristúpení Ekvádora k Dohode o obchode s Kolumbiou a Peru. Rokovania sa realizovali v ďalších troch kolách a boli ukončené už v júli 2014. Na základe rokovaní bol parafovaný Protokol o pristúpení Ekvádoru k uvedenej dohode a 16. januára 2015 cirkulovala EK Protokol členským štátom. V nadväznosti na parafovanie Protokolu bol v záujme vytvorenia zóny voľného obchodu s Ekvádorom potrebný predbežný recipročný mechanizmus, keďže na konci roku 2014 vypadol Ekvádor zo všeobecného systému colných preferencií (GSP+), pretože sa v meraniach Svetovej banky dostal do kategórie krajín s vyšším alebo stredným príjmom. S cieľom zabrániť zbytočnému narušeniu obchodu v období od vylúčenia zo schémy GSP+ do doby vstupu Protokolu o pristúpení Ekvádoru k Dohode o obchode sa na strane EÚ prijalo nariadenie Európskeho parlamentu a Rady EÚ č. 1384/2014 z 18. decembra 2014 o colnom zaobchádzaní s tovarom s pôvodom v Ekvádore stanovujúcim zachovanie preferenčných colných sadzieb, ktoré boli uplatniteľné na tovar s pôvodom v Ekvádore k 12. decembru 2014, a to s účinnosťou od 1. januára 2015. Účinnosť tohto nariadenia sa skončila 31. decembra 2016. Z dôvodu zachovania kontinuity preferenčných obchodných vzťahov medzi EÚ a Ekvádorom bolo preto potrebné, aby sa Protokol začal uplatňovať od 1. januára 2017.

V súlade s článkom 329 ods. 4 a poznámkou pod čiarou 89 Dohody o obchode medzi EÚ a Kolumbiou a Peru, výbor zriadený v rámci dohody schválil Protokol o pristúpení Ekvádoru na svojom zasadnutí 8. februára 2016. Vzhľadom na schválenie návrhu znenia Protokolu a naliehavosť jeho podpisu do konca roka 2016, EK prijala 4. apríla 2016 návrhy rozhodnutí Rady EÚ o (i) podpise a predbežnom uplatňovaní a (ii) o uzavretí Protokolu. Dňa 15. apríla 2016 EK predložila Rade EÚ (ako aj Európskemu parlamentu) úplné znenie návrhu Protokolu. Následne v priebehu apríla/mája 2016, bol balík návrhov Komisie prerokovaný a dňa 1. júna 2016 schválený vo Výbore pre obchodnú politiku a zaslaný na preklad do všetkých oficiálnych jazykov EÚ. Po právno-lingvistickej korektúre textu boli dňa 12. októbra 2016 predložené finálne návrhy Rozhodnutí Rady EÚ a znenie prístupového Protokolu. Tie boli následne schválené na úrovni Coreper II dňa 26. októbra 2016 a na úrovni Rady EÚ 11. novembra 2016 počas zasadnutia Rady pre zahraničné veci (FAC Trade). Ihneď po zasadnutí Rady EÚ sa uskutočnila slávnostná ceremónia, počas ktorej došlo k podpisu Protokolu komisárkou pre obchod C. Malmstrӧm, ministrom pre hospodárstvo P. Žigom zastupujúcom slovenské predsedníctvo v Rade EÚ, ekvádorským viceprezidentom Jorge Glasom, kolumbijským veľvyslancom Rodrigom Riverom a peruánskou veľvyslankyňou Cristinou Ronquillo De Blödorn. Európsky parlament vyjadril súhlas s Protokolom dňa 14. decembra 2016.

V Protokole sa stanovujú úpravy Dohody o obchode na účely zohľadnenia pristúpenia Ekvádoru. Zároveň sa stanovujú pre hospodárske subjekty EÚ podmienky na plné využitie príležitostí a vznikajúcej komplementárnosti našich hospodárstiev. Počas vykonávania Dohody o obchode budú vývozcovia priemyselných výrobkov a produktov rybného hospodárstva z EÚ do Ekvádoru úplne oslobodení od platenia ciel. Dohoda o obchode spĺňa kritériá uvedené v článku XXIV dohody GATT z roku 1994 (odstránenie ciel a iných obmedzujúcich obchodných opatrení týkajúcich sa v podstate celého obchodu medzi zmluvnými stranami), t. j. ide o 99,5 % vývozu EÚ (100 % nášho obchodu s priemyselnými výrobkami za 10 rokov; a približne 90 % obchodu s poľnohospodárskymi produktmi po 17 rokoch). Okrem toho umožní odstránenie niektorých významných necolných prekážok. Ekvádor bude mať prospech z nového prístupu na trh EÚ, najmä pokiaľ ide o vývoz kľúčových poľnohospodárskych produktov, ako sú: banány, pričom EÚ poskytne 100 % oslobodenie od cla pre rybné hospodárstvo s pôvodom v Ekvádore. Taktiež dôjde k liberalizácii 99,9 % priemyselných colných položiek a 100 % dovozu priemyselných výrobkov po nadobudnutí jej platnosti.

V oblasti služieb a usadzovania sa, ako aj v oblasti verejného obstarávania Protokol zodpovedá cieľom Dohody o obchode s Kolumbiou a Peru. Zahŕňa dôležité záväzky týkajúce sa všetkých kľúčových odvetví (osobitne finančných služieb, telekomunikácií, dopravy), najmä v prípade cezhraničného poskytovania služieb a usadzovania sa, pričom boli uspokojivo vyriešené záujmy EÚ týkajúce sa dočasnej prítomnosti fyzických osôb na obchodné účely (Mode 4). V oblasti obstarávania sa EÚ podarilo dosiahnuť záväzok inštitúcií na ústrednej aj nižšej ako ústrednej úrovni týkajúci sa primerane nízkych prahových hodnôt.

Protokolom sa v Dohode o obchode takisto stanovuje rad pravidiel, ktoré ďalej rozvíjajú pravidlá dohodnuté v multilaterálnom rámci, osobitne pokiaľ ide o duševné vlastníctvo (napr. 116 chránených zemepisných označení EÚ v Ekvádore, vyjasnené podmienky ochrany údajov), udržateľný rozvoj (v oblasti pracovných a environmentálnych otázok je dohoda rovnocenná GSP+ alebo predstavuje ešte vyššiu úroveň, obsahuje aj špecifické záväzky týkajúce sa udržateľného rybného hospodárstva), hospodársku súťaž (pravidlá týkajúce sa monopolov a štátnych podnikov – záväzky transparentnosti v súvislosti s dotáciami), technické prekážky obchodu (prvky WTO + týkajúce sa dohľadu nad trhom, transparentnosti postupov regulácie a pravidiel označovania a značenia), sanitárne a fytosanitárne opatrenia (opatrenia WTO + týkajúce sa dobrých životných podmienok zvierat, regionalizácie, schvaľovania vývozných prevádzkarní, vykonávania inšpekcií na mieste a dovozných kontrol) a iné. Po pristúpení k dohode sa Ekvádor okrem toho bude zúčastňovať na činnostiach Výboru pre obchod, ako aj v rámci podvýborov, ktoré umožnia konzultácie o špecifických obchodných záležitostiach spadajúcich do pôsobnosti jednotlivých hláv dohody. Kľúčovou pridanou hodnotou dohody je preto stanoviť a podporovať politiky otvorenosti a rešpektovať medzinárodne dohodnuté najlepšie postupy na domácej úrovni pri súčasnom zabezpečení transparentného, nediskriminačného a predvídateľného prostredia pre subjekty a investorov z EÚ v regióne. K tomuto cieľu prispeje aj možnosť EÚ využívať bilaterálny mechanizmus na urovnávanie sporov.

Z pohľadu vplyvu na rozpočet EÚ sa odhaduje, že odpustené clo pri úplnom vykonávaní Protokolu po 10 rokoch dosiahne výšku 80 miliónov €.

Protokol o pristúpení Ekvádoru, ako aj samotná Dohoda o obchode, je v súlade so zahraničnoobchodnými záujmami SR. Z hľadiska obchodných aktivít SR v súčasnosti nepredstavujú krajiny Andského spoločenstva národov významných obchodných partnerov a objem vzájomného obchodu je nízky. Konkrétne s Ekvádorom má SR dlhodobo zápornú obchodnú bilanciu. Export zo SR do Ekvádoru predstavoval za rok 2016 len okolo 2,07 mil. EUR (t. j. 0,004 % z celkového exportu SR). Import z Ekvádoru do SR za rok 2016 sa pohyboval okolo 14,4 mil. EUR (t. j. 0,03 % z celkového dovozu). Ekvádor vyváža do SR najmä banány a výrobky potravinárskeho priemyslu. Napriek uvedeným údajom má SR záujem o rozvoj ďalšej spolupráce v hospodárskej oblasti, ako aj o nadviazanie nových vzťahov medzi podnikateľskými subjektmi.

**Protokol o pristúpení k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Ekvádoru**

**Text Protokolu o pristúpení je rozsiahly (cca 1700 strán), preto je k dispozícii v elektronickej forme.**

**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Návrh na uzatvorenie Protokolu o pristúpení k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Ekvádoru | |
| **Predkladateľ (a spolupredkladateľ)** | |
| Ministerstvo hospodárstva Slovenskej republiky | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | Začiatok:    6.2.2017 Ukončenie: 13.2.2017 |
| **Predpokladaný termín predloženia na MPK\*** | marec 2017 |
| **Predpokladaný termín predloženia na Rokovanie vlády   SR\*** | máj 2017 |

|  |
| --- |
| **2.  Definícia problému** |
| Protokol o pristúpení k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely pristúpenia Ekvádoru je zmiešanou úniovou zmluvou, ktorá predstavuje novú príležitosť pre ďalší rozvoj obchodných vzťahov medzi EÚ a krajinami Andského spoločenstva. Protokol posilňuje regionálnu integráciu a vytvára vhodný rámec na posilnenie obchodu a investícií na oboch stranách. Zároveň sa jeho uzatvorením odstránia clá na všetky priemyselné výrobky a produkty rybolovu, zvýši sa prístup poľnohospodárskych výrobkov na trh, zlepší sa prístup k verejnému obstarávaniu a službám a zároveň sa odstránia technické prekážky obchodu. |
| **3.  Ciele a výsledný stav** |
| Hlavným cieľom dohody je najmä odstrániť vysoké colné sadzby, riešiť technické prekážky obchodu, liberalizovať trhy so službami, ochraňovať významné zemepisné označenia EÚ, otvoriť trhy verejného obstarávania, zahrnúť záväzky v oblasti presadzovania pracovných a environmentálnych noriem a poskytnúť účinné a rýchle postupy na urovnávanie sporov. Protokol obsahuje aj kapitolu o obchode a udržateľnom rozvoji, ktorá prepája Dohodu o obchode s cieľmi EÚ v oblasti práce, životného prostredia a zmeny klímy. Výsledná zmluva sa vo významnej miere dostala nad rámec záväzkov WTO a zabezpečuje rovnaké podmienky, ako majú konkurenti v tomto regióne. |
| **4.  Dotknuté subjekty** |
| Právnické a fyzické osoby EÚ a ďalších zmluvných strán (Ekvádor, Peru, Kolumbia) |
| **5.  Alternatívne riešenia** |
| Alternatívne riešenia neboli posudzované. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie |
| **7.  Transpozícia práva EÚ** |
|  |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |      Žiadne |    Negatívne |
|      Áno |      Nie |    Čiastočne |
| **Vplyvy na podnikateľské prostredie**     z toho vplyvy na MSP |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu** |      Pozitívne |      Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne |      Žiadne |    Negatívne |

|  |
| --- |
| **10.  Poznámky** |
| V súčasnosti sa nedajú odhadnúť konkrétne, či už pozitívne alebo negatívne vplyvy na Slovenskú republiku, keďže medzinárodná zmluva sa uzatvára medzi Európskou úniou a členskými štátmi Andského spoločenstva národov (Ekvádor, Peru, Kolumbia). Vzhľadom na to neboli identifikované vplyvy na žiadnu z uvedených oblastí. |
| **11.  Kontakt na spracovateľa** |
| Ministerstvo hospodárstva Slovenskej republiky sekcia zahraničnoobchodnej politiky a európskych záležitostí  Mgr. Viktória Kordíková  tel.: + 421 24854 1371  email: viktoria.kordikova@mhsr.sk |
| **12.  Zdroje** |
|  |
| **13.  Stanovisko Komisie pre posudzovanie vybraných vplyvov z PPK** |
|  |

DOLOŽKA PREDNOSTI

**medzinárodnej zmluvy pred zákonmi**

**(čl. 7 ods. 5 ústavy)**

1. **Gestor zmluvy:**

Ministerstvo hospodárstva Slovenskej republiky

1. **Názov zmluvy:**

Protokol o pristúpení k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Ekvádoru. Protokol bol podpísaný dňa 11. novembra 2016 v Bruseli.

**3. Účel a predmet zmluvy a jeho úprava v právnom poriadku Slovenskej republiky:**

Pristúpením Ekvádoru k existujúcej Dohode o obchode s Kolumbiou a Peru, ktorá predstavuje vyváženú, ambicióznu a komplexnú dohodu v súlade s pravidlami Svetovej obchodnej organizácie sa posilňuje právny rámec pre obchodné vzťahy EÚ s touto krajinou a uľahčuje sa obchod s tovarom medzi Európskou úniou a Ekvádorom v súlade s článkom XXIV Všeobecnej dohody o clách a obchode a liberalizuje sa obchod so službami a investíciami v súlade s článkom V Všeobecnej dohody o obchode so službami. Ekvádor sa tým takisto začleňuje do režimu spoločných pravidiel a inštitúcií zriadených dohodou.

Účelom zmluvy je zlepšiť prístup na trh Ekvádoru elimináciou existujúcich prekážok obchodu. Dosiahol sa ňou konečný balík koncesií, ktorý predstavuje ambiciózny výsledok najmä v oblasti netarifných prekážok obchodu, služieb, pravidiel obchodu a subvencií, ako i vo všeobecnom znížení ciel. Cieľom zmluvy je taktiež podporovať hospodársku súťaž, najmä pokiaľ ide o rozvoj hospodárskych vzťahov medzi stranami, obojstranne liberalizovať trhy s vládnym obstarávaním, primerane a účinne chrániť práva duševného vlastníctva, prispievať k harmonickému rozvoju a rozšíreniu svetového obchodu odstránením prekážok obchodu a vytváraním prostredia priaznivého pre zvýšené toky investícií, dosiahnuť trvalo udržateľný rozvoj prostredníctvom rozvoja medzinárodného obchodu a podporiť priame zahraničné investície bez toho, aby sa pri uplatňovaní a presadzovaní právnych predpisov strán v oblasti životného prostredia a práce znížili alebo obmedzili požiadavky noriem v oblasti životného prostredia, práce, zdravia a bezpečnosti pri práci.

Pristúpenie k Dohode o obchode bude okrem toho predstavovať pre Ekvádor príležitosť vykonať hospodárske reformy a snahy o integráciu do globálnej ekonomiky, zvýšiť blahobyt a upevniť svoj rastu v záujme zlepšenia životných podmienok svojich občanov. Protokolom o pristúpení sa Európskej komisii podarilo dosiahnuť ciele uvedené v smerniciach na rokovania schválenými Radou EÚ, ale i s odporúčaniami Európskeho parlamentu uvedenými v jeho uznesení z 26. novembra 2012.

V právnom poriadku SR je predmet zmluvy upravený v množstve právnych predpisov v príslušných oblastiach, a to napr. v zákone č. 199/2004 Z. z. colný zákon, zákone č. 250/2007 Z. z. o ochrane spotrebiteľa, zákone č. 475/2004 o ochrane hospodárskej súťaže, zákone č. 142/2000 Z. z. o metrológii, zákone č. 428/2002 Z. z. o ochrane osobných údajov, zákone č. 483/2001 Z. z. o bankách, zákone č. 17/1992 Z. z. o životnom prostredí, atď.

1. **Priama úprava práv alebo povinností fyzických osôb alebo právnických osôb:**

články Dohody o obchode č. 22, 24.1, 29, 30, 33, 38.2, 39, 64, 81, 112, 113, 114, 118, 119, 120, 121, 126.4, 127.2-4, 128, 141, 142, 144/3c, 145. 1-6, 147.3, 150, 153, 155. 1-3, 156, 157.1, 160.4-5, 168, 175, 177.1, 178, 179, 180, 181, 182, 183, 186, 216, 223, 226, 247, 253.

**5. Úprava predmetu medzinárodnej zmluvy v práve EÚ:**

V primárnom práve Európskej únie je predmet zmluvy upravený právne záväznými aktmi Európskej únie, predovšetkým článkami 91, 100 ods. 2, 207 ods. 4 prvý odsek v spojení s jej článkom 218 ods. 6 písm a) Zmluvy o fungovaní Európskej únie.

Predmet zmluvy je navyše upravený aj v sekundárnom práve EÚ a to nariadením Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013), nariadením Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku v platnom znení (Mimoriadne vydanie Ú. v. EÚ, kap. 02/zv. 02), nariadením Rady (ES) č. 1225/2009 z 30. novembra 2009, o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. EÚ L 343, 22.12.2009) , ako aj ďalšími právnymi predpismi.

Súlad medzinárodnej zmluvy s právom EÚ: úplná zhoda.

**6. Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):**

Medzinárodná hospodárska zmluva všeobecnej povahy; medzinárodná zmluva, ktorá priamo zakladá práva alebo povinnosti fyzických osôb alebo právnických osôb.

**7. Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi):**

Medzinárodná zmluva, ktorá priamo zakladá práva a povinnosti fyzických osôb alebo právnických osôb; medzinárodná zmluva, na ktorej vykonanie nie je potrebný zákon.

1. **Dopady prijatia medzinárodnej zmluvy, ktorá má prednosť pred zákonmi, na slovenský právny poriadok:**

Vzhľadom na priamu použiteľnosť ustanovení medzinárodnej zmluvy a jej prednosť pred zákonmi, nie je potrebné zrušiť alebo zmeniť z dôvodu duplicity žiadny právny predpis.

**Vyhodnotenie medzirezortného pripomienkového konania**

Návrh na uzatvorenie Protokolu o pristúpení k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Ekvádoru

|  |  |
| --- | --- |
| Spôsob pripomienkového konania |  |
| Počet vznesených pripomienok, z toho zásadných | 35 /0 |
| Počet vyhodnotených pripomienok | 35 |
|  |  |
| Počet akceptovaných pripomienok, z toho zásadných | 33 /0 |
| Počet čiastočne akceptovaných pripomienok, z toho zásadných | 0 /0 |
| Počet neakceptovaných pripomienok, z toho zásadných | 2 /0 |
|  |  |
| Rozporové konanie (s kým, kedy, s akým výsledkom) | 0 /0 |
| Počet odstránených pripomienok | 0 /0 |
| Počet neodstránených pripomienok | 0 /0 |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | Asociácia zamestnávateľských zväzov a združení Slovenskej republiky | 1 (1o,0z) | 0 (0o,0z) |  |  |
| 2. | Generálna prokuratúra Slovenskej republiky | 1 (1o,0z) | 0 (0o,0z) |  |  |
| 3. | Ministerstvo dopravy a výstavby Slovenskej republiky | 1 (1o,0z) | 0 (0o,0z) |  |  |
| 4. | Ministerstvo financií Slovenskej republiky | 1 (1o,0z) | 0 (0o,0z) |  |  |
| 5. | Ministerstvo kultúry Slovenskej republiky | 1 (1o,0z) | 0 (0o,0z) |  |  |
| 6. | Ministerstvo obrany Slovenskej republiky | 1 (1o,0z) | 0 (0o,0z) |  |  |
| 7. | Ministerstvo pôdohospodárstva a rozvoja vidieka Slovenskej republiky | 1 (1o,0z) | 0 (0o,0z) |  |  |
| 8. | Ministerstvo práce, sociálnych vecí a rodiny Slovenskej republiky | 1 (1o,0z) | 0 (0o,0z) |  |  |
| 9. | Ministerstvo spravodlivosti Slovenskej republiky | 1 (1o,0z) | 0 (0o,0z) |  |  |
| 10. | Ministerstvo vnútra Slovenskej republiky | 1 (1o,0z) | 0 (0o,0z) |  |  |
| 11. | Ministerstvo zdravotníctva Slovenskej republiky | 1 (1o,0z) | 0 (0o,0z) |  |  |
| 12. | Ministerstvo zahraničných vecí a európskych záležitostí Slovenskej republiky | 15 (15o,0z) | 0 (0o,0z) |  |  |
| 13. | Ministerstvo životného prostredia Slovenskej republiky | 1 (1o,0z) | 0 (0o,0z) |  |  |
| 14. | Národná banka Slovenska | 1 (1o,0z) | 0 (0o,0z) |  |  |
| 15. | Protimonopolný úrad Slovenskej republiky | 1 (1o,0z) | 0 (0o,0z) |  |  |
| 16. | Úrad jadrového dozoru Slovenskej republiky | 1 (1o,0z) | 0 (0o,0z) |  |  |
| 17. | Úrad pre normalizáciu, metrológiu a skúšobníctvo Slovenskej republiky | 1 (1o,0z) | 0 (0o,0z) |  |  |
| 18. | Úrad podpredsedu vlády Slovenskej republiky pre investície a informatizáciu | 1 (1o,0z) | 0 (0o,0z) |  |  |
| 19. | Úrad priemyselného vlastníctva Slovenskej republiky | 1 (1o,0z) | 0 (0o,0z) |  |  |
| 20. | Úrad pre verejné obstarávanie | 1 (1o,0z) | 0 (0o,0z) |  |  |
| 21. | Verejnosť | 1 (1o,0z) | 0 (0o,0z) |  |  |
| 22. | Národný bezpečnostný úrad | 0 (0o,0z) | 0 (0o,0z) | x |  |
| 23. | Štatistický úrad Slovenskej republiky | 0 (0o,0z) | 0 (0o,0z) | x |  |
| 24. | Ministerstvo školstva, vedy, výskumu a športu Slovenskej republiky | 0 (0o,0z) | 0 (0o,0z) |  | x |
| 25. | Ministerstvo hospodárstva Slovenskej republiky | 0 (0o,0z) | 0 (0o,0z) |  | x |
| 26. | Úrad vlády Slovenskej republiky | 0 (0o,0z) | 0 (0o,0z) |  | x |
| 27. | Úrad geodézie, kartografie a katastra Slovenskej republiky | 0 (0o,0z) | 0 (0o,0z) |  | x |
| 28. | Správa štátnych hmotných rezerv Slovenskej republiky | 0 (0o,0z) | 0 (0o,0z) |  | x |
| 29. | Najvyšší kontrolný úrad Slovenskej republiky | 0 (0o,0z) | 0 (0o,0z) |  | x |
| 30. | Najvyšší súd Slovenskej republiky | 0 (0o,0z) | 0 (0o,0z) |  | x |
| 31. | Národná rada Slovenskej republiky | 0 (0o,0z) | 0 (0o,0z) |  | x |
| 32. | Kancelária Ústavného súdu Slovenskej republiky | 0 (0o,0z) | 0 (0o,0z) |  | x |
| 33. | Kancelária prezidenta Slovenskej republiky | 0 (0o,0z) | 0 (0o,0z) |  | x |
| 34. | Odbor aproximácie práva sekcie vládnej legislatívy Úradu vlády SR | 0 (0o,0z) | 0 (0o,0z) |  | x |
| 35. | Slovenská poľnohospodárska a potravinárska komora | 0 (0o,0z) | 0 (0o,0z) |  | x |
| 36. | Združenie miest a obcí Slovenska | 0 (0o,0z) | 0 (0o,0z) |  | x |
| 37. | Splnomocnenec vlády Slovenskej republiky pre rómske komunity | 0 (0o,0z) | 0 (0o,0z) |  | x |
| 38. | Konfederácia odborových zväzov Slovenskej republiky | 0 (0o,0z) | 0 (0o,0z) |  | x |
| 39. | Republiková únia zamestnávateľov | 0 (0o,0z) | 0 (0o,0z) |  | x |
| 40. | Úrad pre dohľad nad zdravotnou starostlivosťou | 0 (0o,0z) | 0 (0o,0z) |  | x |
| 41. | Štátna pokladnica | 0 (0o,0z) | 0 (0o,0z) |  | x |
| 42. | Konferencia biskupov Slovenska | 0 (0o,0z) | 0 (0o,0z) |  | x |
|  | Spolu | 35 (35o,0z) | 0 (0o,0z) |  |  |

Vyhodnotenie vecných pripomienok je uvedené v tabuľkovej časti.

|  |  |
| --- | --- |
| Vysvetlivky k použitým skratkám v tabuľke: | |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **AZZZ SR** | **predloženému návrhu** bez pripomienok | O | A | Akceptovaná. |
| **GPSR** | Bez pripomienok. | O | A | Akceptovaná. |
| **MDaVSR** | **celý materiál** Bez pripomienok | O | A | Akceptovaná. |
| **MFSR** | **vlastnému materiálu** K vlastnému materiálu nemám pripomienky a beriem na vedomie, že materiál nemá vplyv na rozpočet verejnej správy. V súvislosti s predloženým materiálom však odporúčam zvážiť aktualizáciu prílohy XII (Verejné obstarávanie) k Dohode o obchode medzi EÚ a jej členskými štátmi na jednej strane a Kolumbiou a Peru na strane druhej, ktorá je aj súčasťou predloženého protokolu o pristúpení (ako príloha č. XVIII protokolu) z dôvodu, že sú v nej: 1. nesprávne uvedené orgány štátnej správy, (napr. niektoré boli zo zákona zrušené – Ministerstvo výstavby a regionálneho rozvoja SR. Úrad pre finančný trh; niektoré boli premenované: Ministerstvo zahraničných vecí a európskych záležitostí SR, Ministerstvo dopravy a výstavby SR, Ministerstvo pôdohospodárstva a rozvoja vidieka SR, Úrad pre reguláciu elektronických komunikácií a poštových služieb), 2. citované neplatné zákony (napr. zákon č. 16/2004 Z.z. o Slovenskej televízii, zákon č. 619/2003 Z.z. o Slovenskom rozhlase, zákon č. 164/1996 Z.z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov, zákon č. 168/1996 Z.z. o cestnej doprave a pod.). | O | A | Text uvedeného Protokolu je oficiálnym dokumentom EÚ, ktorý bol dňa 24. decembra 2016 uverejnený v Úradnom vestníku EÚ. Aktualizáciu jednotlivých častí Protokolu je možné navrhnúť na zasadnutí spoločných inštitúcií, ktoré boli zriadené Dohodou/Protokolom, v tomto prípade Výbor pre obchod. MH SR bude sledovať termín najbližšieho zasadnutia Výboru pre obchod a v časovom predstihu zašle Komisii žiadosť o aktualizáciu Prílohy XVIII (Verejné obstarávanie) a jej prerokovanie na zasadnutí Výboru pre obchod s ostatnými partnermi. |
| **MKSR** | **celému materiálu** Bez pripomienok. | O | A | Akceptovaná. |
| **MOSR** | **celému materiálu** bez pripomienok | O | A | Akceptovaná. |
| **MPRVSR** | **celému materiálu** bez pripomienok | O | A | Akceptovaná. |
| **MPSVRSR** | **celému materiálu** bez pripomienok | O | A | Akceptovaná. |
| **MSSR** | **celému materiálu** bez pripomienok | O | A | Akceptovaná. |
| **MVSR** | **celému materiálu** bez pripomienok | O | A | Akceptovaná. |
| **MZSR** | **celému materiálu** bez pripomienok | O | A | Akceptovaná. |
| **MZVaEZSR** | **doložke prednosti medzinárodnej zmluvy pred zákonmi** Navrhujeme predkladateľovi, aby v bode 5 doložky rozlíšil úpravu predmetu medzinárodnej zmluvy v primárnom práve EÚ a v sekundárnom práve EÚ. | O | A | Text v bode 5 doložky prednosti medzinárodnej zmluvy pred zákonmi bol upravený tak, aby rozlíšil úpravu predmetu medzinárodnej zmluvy v primárnom práve EÚ a v sekundárnom práve EÚ. |
| **MZVaEZSR** | **návrhu uznesenia Národnej rady SR** Navrhujeme v súlade so zaužívanou praxou vložiť bod "A" pred spojenie "vyslovuje súhlas" a bod "B" pred spojenie "rozhodla, že". | O | A | Text návrhu uznesenia Národnej rady SR bol upravený. |
| **MZVaEZSR** | **obalu materiálu** Navrhujeme, aby predkladateľ v súlade so zaužívanou praxou na obale uviedol "Vlastný materiál" miesto spojenia "Návrh na uzatvorenie Protokolu". | O | A | Text obalu materiálu bol upravený. |
| **MZVaEZSR** | **predkladacej správe**  Odporúčame preformulovanie klasifikácie dohody uvedenej v deviatom odseku predkladacej správy vložením nového odseku s nasledovným textom: "Predkladaný protokol je podľa článku 7 ods. 4 Ústavy SR medzinárodnou hospodárskou zmluvou všeobecnej povahy a medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb, a preto podlieha pred jej ratifikáciou vysloveniu súhlasu Národnej rady Slovenskej republiky. Zároveň je dohoda medzinárodnou zmluvou podľa článku 7 ods. 5 Ústavy SR (medzinárodná zmluva, na ktorej vykonanie nie je potrebný zákon a medzinárodná zmluva, ktorá priamo zakladá práva alebo povinnosti fyzických osôb alebo právnických osôb), ktorá po ratifikácii a vyhlásení spôsobom ustanoveným zákonom, má prednosť pred zákonmi SR." | O | A | Text predkladacej správy bol upravený. |
| **MZVaEZSR** | **predkladacej správe** Odporúčame vypustiť z predkladacej správy nasledovnú vetu uvedenú v desiatom odseku: "Domnienka o znalosti takto uverejnenej zmluvy je nevyvrátiteľná, pretože o všetkom, čo bolo v Úradnom vestníku EÚ uverejnené, platí, že dňom uverejnenia sa stalo známym každému, koho sa to týka. Preto nie je potrebná duplicitná publikácia Protokolu v Zbierke zákonov SR." Právnym základom pre uverejňovanie oznámenia v Zbierke zákonov SR o publikácii medzinárodnej zmluvy v Úradnom vestníku EÚ (spolu s príslušným odkazom) je zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov, bez ohľadu na zmienenú právnu domnienku. | O | A | Uvedená veta bola z textu predkladacej správy odstránená. |
| **MZVaEZSR** | **návrhu uznesenia Národnej rady SR** Odporúčame, aby za spojením "rozhodla, že" bolo použité spojenie (v súlade s návrhom uznesenia vlády SR) "ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi". | O | A | Text návrhu uznesenia Národnej rady SR bol upravený. |
| **MZVaEZSR** | **kategorizácii materiálu** Predkladaný materiál je, pokiaľ ide o kategóriu materiálu podľa portálu Slov-Lex aktom medzinárodného práva (v zmysle § 20 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov), nie však nelegislatívnym všeobecným materiálom. Navrhujeme preto predkladateľovi, aby uvedenú kategóriu materiálu upravil v súlade s vyššie uvedeným. | O | N | V tomto štádiu legislatívneho procesu už nie je možné kategóriu materiálu na portáli Slov-Lex zmeniť. |
| **MZVaEZSR** | **návrhu uznesenia vlády SR** V návrhu uznesenia vlády SR navrhujeme pred bodom C.2. správne uviesť spojenie "ministrovi hospodárstva". | O | N | Podľa Slovníka slovenského jazyka je pôvodný tvar použitý v návrhu uznesenia vlády SR správny. |
| **MZVaEZSR** | **návrhu uznesenia vlády SR** V návrhu uznesenia vlády SR navrhujeme v bode B.2. slovo "vyjadriť" nahradiť slovom "vysloviť". | O | A | Text návrhu uznesenia vlády SR v bode B.2. bol upravený. |
| **MZVaEZSR** | **návrhu uznesenia vlády SR** V návrhu uznesenia vlády SR navrhujeme z dôvodu duplicity pred bodom B.2. vypustiť slová "prezidentovi SR". | O | A | Uvedené slová boli z textu návrhu uznesenia vlády SR pred bodom B.2. odstránené. |
| **MZVaEZSR** | **návrhu uznesenia vlády SR** V návrhu uznesenia vlády SR v bode B.3. odporúčame vypustiť slová "rozhodnúť o tom, že ide o medzinárodnú zmluvu, ktorá má podľa čl. 7 ods. 5 Ústavy SR prednosť pred zákonmi SR" a vložiť slová "rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy SR prednosť pred zákonmi". | O | A | Text návrhu uznesenia vlády SR v bode B.3. bol upravený. |
| **MZVaEZSR** | **návrhu uznesenia vlády SR** V návrhu uznesenia vlády SR v bode C.1. odporúčame vypustiť slová "ktorá má prednosť pred zákonmi SR" a vložiť slová "ktorá má prednosť pred zákonmi". | O | A | Text návrhu uznesenia vlády SR v bode C.1. bol upravený. |
| **MZVaEZSR** | **návrhu uznesenia vlády SR** V návrhu uznesenia vlády SR v bode D.1. odporúčame vypustiť slová "o vykonanie príslušných opatrení spojených s predbežným vykonávaním protokolu a ratifikačných opatrení spojených" a vložiť slová "vykonať príslušné opatrenia spojené s predbežným vykonávaním protokolu a opatrenia spojené". | O | A | Text návrhu uznesenia vlády SR v bode D.1. bol upravený. |
| **MZVaEZSR** | **návrhu uznesenia vlády SR** V návrhu uznesenia vlády SR v bode D.2. odporúčame vypustiť slová "o zabezpečenie uverejnenia" a vložiť slová "zabezpečiť uverejnenie". | O | A | Text návrhu uznesenia vlády SR v bode D.2. bol upravený. |
| **MZVaEZSR** | **predkladacej správe** V predkladacej správe v ôsmom odseku odporúčame vypustiť v prvej vete slová "jeho uzatvorenie" a vložiť slová "nadobudnutie jeho platnosti". V druhej vete vypustiť slová "uzavretie uvedeného protokolu" a vložiť slová "nadobudnutie platnosti uvedeného protokolu". | O | A | Text predkladacej správy bol upravený. |
| **MŽPSR** | **celemu materialu** bez pripomienok | O | A | Akceptovaná. |
| **NBS** | **celému materiálu** Bez pripomienok. | O | A | Akceptovaná. |
| **PMÚSR** | **celému materiálu** bez pripomienok | O | A | Akceptovaná. |
| **ÚJDSR** | **celému materiálu** Bez pripomienok | O | A | Akceptovaná. |
| **ÚNMSSR** | **celému materiálu** Bez pripomienok. | O | A | Akceptovaná. |
| **ÚPPVII** | **celému materiálu** Bez pripomienok. | O | A | Akceptovaná. |
| **ÚPVSR** | **celému materiálu** Bez pripomienok. | O | A | Akceptovaná. |
| **ÚVO** | **celému materiálu** bez pripomienok | O | A | Akceptovaná. |
| **Verejnosť** | Bez pripomienok. | O | A | Akceptovaná. |

(Návrh)

**KOMUNIKÉ**

Vláda Slovenskej republiky na svojom rokovaní dňa ....................... prerokovala a schválila materiál Návrh na uzatvorenie Protokolu o pristúpení k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Ekvádoru a odporučila prezidentovi Slovenskej republiky ratifikovať podpísaný protokol po vyslovení súhlasu Národnej rady Slovenskej republiky.